**Spørsmål fra studentparlamentet etter vedtak i sak 55/18 Fadder Rapport 2018**

*I utgangspunktet er det to separate dokumenter. Først et dokument med alle 23 spørsmål som ble sendt inn av studentparlamentet, herunder: moderat liste, sosialdemokratisk liste og studentaksjon for større tappetårn (SST). Det andre dokumentet fra tidligere faddersjef inneholder kun svarene, uten spørsmål. I dette dokument har leder av StOr slått sammen dokumentene og satt inn spørsmål i fet skrift og svarene fra tidligere faddersjef i kursiv. Spørsmålene er blitt besvart av tidligere faddersjef som har rådført seg i samråd med nestledere for fadderstyret 2017/2018.*

**Spørsmål fra 1-23:**

1. **Hvilke tanker har du rundt profilering og informasjon i forkant av Fadder? Kan det tenkes at forbedringer på området bør tas til videre ettertanke for å unngå en slik situasjon igjen (altså: kunne mer profilering forhindret utfallet til en viss grad, og isåfall er det noe å ta lærdom av for de kommende årene?)**

*Profilering og informasjon i forkant av Fadder mener jeg har vært tilstrekkelig og man har brukt alle kanaler man hadde muligheten til å bruke, både sosiale medier, aviser, offentlige kanaler. Hadde man fått sendt ut mail som tidligere via UIS og opptakslistene så tror jeg vi kunnet kommet mere ut til studentene. Studenter som ikke er fra regionen har vanskeligere å få den nødvendige informasjonen om fadderuken enn studenter som er fra regionen der man kan se i lokal avisen eller via sponset innlegg via sosiale medier. Media ansvarlig for fadder brukte mye tid å var veldig på når det gjelder pressemeldinger, nye saker via sosiale medier før fadderuken og under fadderuken.*

*Jeg håper og tror at neste års fadder får muligheten til å sende ut denne mailen til nye og gamle studenter.*

1. **Har, etter ditt skjønn, studentparlamentet fått tilstrekkelig informasjon i forkant av Fadder festivalen om hvordan det sto til med budsjettet?**

*Jeg mener ut i fra den informasjonen jeg og fadderstyret hadde så var studentparlamentet informert på lik linje, men sett bort fra at fadderstyret gjorde noen investeringer så skulle nok jeg vært på mye tidligere og informert parlamentet om innkjøp og investeringene av kassasystem iZettle, pc-skjermer, pc, infotelt, og profileringsutstyr som var tanken at fadder kunne bruke flere år , som ikke ble redegjort for studentparlamentet og dette må vi bare beklage for dette er en av grunnen til at driftsposten ble mye høyere. Eksempel kassasystemet var en investering fadderstyret gjorde på bakgrunn at fadder skulle ha en bedre kontroll på kontanter og tilgang til rapporter for fadderuken med tanke på den høye omsetningen.   
Når det kommer til profileringsutstyr så ble ikke årstallet først på utstyret som gjør at fadderstyrer i framtiden kan bruke dette materialet uten å bruke så mye penger på dette.*

1. **Var det å leie inn Mads Hansen såpass sent i styrets år en gjennomtenkt avgjørelse med tanke på den økonomiske situasjonen?**

*Det var en gjennomtenkt tanke å anskaffe en artist for å få kabalen til fadderuken til å bli endelig, at dette ble Mads Hansen var på bakgrunn av pris og markedsverdien vi fikk for å ta inn en sånn type artist til en studentfestival.*

1. **Du sa du førte et skyggeregnskap hele året. Når oppdaget du at ditt skyggeregnskap ikke stemte overens med budsjettet som var godkjent av studentparlamentet?**

*Skyggeregnskapet ble brukt som en veiledning for å ha en viss kontroll, der jeg la det totale beløpet som vi hadde til rådighet som en pott, og vedsiden utgiftene som ble brukt. Uken før fadderuken og under fadderuken ble det ikke ført noe skyggeregnskap da man hadde mye annet å holde på med.   
Jeg oppdaget at det ikke stemte overens når fadderuken startet når vi ikke klarte å ta inn inntektene som man hadde budsjettert.*

1. **Var det ved noe tidspunkt tvil om Fadder kom til å holde seg til budsjettet eller mistanke om at det ville bli et underskudd?**

*Ja, når inntektene som man hadde budsjettert ikke ble tilfelle, da meldte jeg i fra at jeg hadde mistanke om at det bille bli et underskudd, på bakgrunn salget. Før den tid hadde vi ingen mistanke at man skulle gå i minus, Vi hadde gjort noen investeringer som vi la inn under skyggeregnskapet men hadde ikke noe fast post å trekke dette fra å da ble det ført under drift budsjettet, da dette var en investering for årets fadder og framtidige fadderstyrer.*

1. **Hvorfor har du overskredet budsjettet uten godkjennelse fra Studentparlamentet, som er de du skal svare til når en post overskrider sitt budsjett?**
   1. **Og hvorfor har vi ikke hørt om det før rapporten kom? Føler du ikke at det burde vært tatt opp med oss tidligere? Spesielt når du har ført et skyggeregnskap som burde ha gjort deg klar over dette tidligere?**

*Det er fordi man ikke hadde god nok kontroll på inntekter og utgifter som man ønsket, Hadde jeg eller noen andre i fadderstyret mistanke for dette tidligere så hadde vi selvfølgelig rådført oss med studentparlamentet og AU StOr. Flere av utgiftene er utgifter som etterkommer etter endt fadderfestival, fakturer fra artister, eventi, sikkerhet, osv.*

1. *Som faddersjef så informerte jeg AU – StOr leder og Universitet den 14. August. 2018 nå jeg hadde mistanke om et underskudd på bakgrunn av dårlig salgstall. Mye av dem store utgiftene ble først registrert når fakturaene ble tilsendt fadders regnskapsfører eller faddersjef. Dette skjedde i ukene etter fadderfestivalen. Derfor var situasjonen veldig uklart når studentparlamentet kom tilbake etter sommeren.*
2. **Hvem rådførte du deg med når du så at du overskredet budsjettet? - oppfølgingsspørsmål: Hvis svaret er «org.kons» igjen, så spørsmål: hvorfor gikk du ikke til andre å søkte råd?**

*Når vi ble gjort kjent med et lavere besøkstall, og dermed kunne regne med et lavere inntektstall så rådførte jeg saken med StOr – Leder datert 14. August 2018 samtidig med UiS v/ Ole Ringdahl. Vi hadde ingen antydninger til overskredet budsjett før i fadderuke start.*

1. **Gjenspeiler «ditt eget budsjett»/skygge-regnskap det budsjettet som Parlamentet fikk til grunn?**

*Skyggeregnskapet var basert på godkjent budsjett som parlamentet hadde godkjent i Mars 2018. Skyggeregnskapet var bare til veiledning for faddersjef og dermed ikke 100% korrekt. Man hadde fadderbudsjettet som utgangspunkt under fadderperioden.*

1. **Under posten «drift» forklarer du til SmiS at du stiller deg uforstått til det beløpet StOr opererer med i forhold til underskuddet. Har du fått forklaring på dette, og hvis ja, samsvarer det med de talene du har fra ditt skyggeregnskap?**

*Under post ”drift” som ble en stor media sak at fadderstyret hadde brukt 50.000,- kr på kun møte mat til seg selv var uforståelig for meg. Jeg etterspurte dokumentasjon fra StOr leder den 16.11.2018 som deretter ble levert meg personlig over mail Mandag 19.11.2018 kl 15.53. Dette samsvaret ikke for det som media og SmiS laget sak rundt. Av det totale utgifter på 48862,- kr så var 22334,- kr definert møte-mat til fadderstyret, resterende var mat til frivillige, crew, Eventi riggere, og raider til artister. Jeg førte ikke noe skyggeregnskap uken før fadderfestivalen og under fadderfestivalen grunnet tid man hadde til rådighet så ble ikke dette gjort.*

1. **Et av punktene i økonomireglementet er at økonomien skal drives forsvarlig, føler du at du har gjort dette på en god måte?**

*Nei, når man ser på utgiftene som gjenspeiles i ettertid så har man ikke hatt god nok kontroll, eller utført dette på god nok måte.*

1. **En av tingene du sa når fadderrapporten først ble lagt frem var at underskuddet kom fra et dårlig t-skjorte salg. Men når det kun utgjør 79.900 av over 600.000 så viser det til at her har det vært mangel på kontroll, føler du at du kan forsvare for bruken av det resterende underskuddet eller er det blitt brukt på elementer som kunne vært «ugjort»/forhastede beslutninger?**

*Ser man på endelig resultatrapport fadder 2018 Sak 55-18-4 så utgjør tapte inntekter t-skjorter 242.834,- kr (ikke 79.900,-) som det refereres til. Første rapporten hadde man ikke et godt nok grunnlag til å gå i detaljer rundt den økonomiske situasjonen som fadder var i. Det er i ettertid at man har fått et bedre bilde rundt dette. Og det var ikke kun salg av t-skjorter som utgjør minuset, men flere faktorer, som jeg igjen referer til Endelig resultatrapport fadder 2018 Sak 55-18-4, der tapte inntekter på regnskapskonto 3604 som utgjør 66.939,- kr innen denne posten regnet vi med flere solgte billetter pub-run, og dagsbilletter under uken, og regnskapskonto 3607 som utgjør 136.290,- kr innen denne posten hadde vi regnet med et større salg til Internasjonale studenter og vid. Tilsammen hadde man tapte inntekter på 446.063,- kr. Dette var noe vi ikke kunne forespeile at vi ikke skulle klare å selge unna t-skjorter, billetter til forskjellige aktiviteter, og inntekter man hadde troen på at vi skulle klare.*

1. **Det står ingenting om overlapping med tidligere fadderstyret i rapporten din. Hvordan har kontakt med tidligere Fadderstyremedlemmer vært? Har du fått noen råd, tilbakemeldinger og veiledning av noe slag?**

*Overlappingen med tidligere fadderstyret 2017 var det man kunne forvente. Faddersjefen stille seg tilgjengelig for spørsmål man hadde underveis og man brukte fadderrapporten som veiledning for utfordringer og eventuelt tilbakemeldinger som kunne gjøre fadderuken 2018 bedre. Som faddersjef og fadderstyre så hadde vi våres egen tanker for hvordan fadderuken skulle bli som ble spikret fra første styremøte fadderstyret. Dette var også noe som gjorde at fadder fikk mange aktører og sponsorer inn på bakgrunn at vi tenkte litt nytt opp mot festivalen. Alle respektive stillingene som ble besatt i fadderstyret 2018 ble oppfordret til å ta kontakt med tidligere fadderstyrer for å få en overlapping / erfaringsrapport som dem kunne bruke for å bygge sin stilling videre for den kommende fadderuke.*

1. **Du nevner at du spekulerer i at studentorganisasjoner/linjeforeninger har boikottet Fadderfestivalen. Hvilke signaler om misnøye har du fått fra engasjert miljøet før gjennomføringen av Fadderfestivalen som kan sikte til denne spekulasjonen?**

*Dette er basert på rykter som ble fortalt under fadderuken, ikke noe jeg har hørt selv eller vært vitne til. Fadderfestivalen fikk noen tilbakemeldinger rundt det at vi valgte å arrangere en ekstra dag i fadderteltet for studentene. Dette resulterte i at noen linjeforeninger følte at dem ikke fikk tjene nok penger under fadderuken som disse var avhengig i for å forvalte sine organisasjoner for det kommende året. Vi hadde tett dialog før fadderfestivalen for å finne gode løsninger rundt dette. Fadder har som oppgave å tenke på alle studenter ved UIS og ikke kun enkelte linjeforeninger. Valget fadderstyret gjorde var å sette inn en ekstra dag på campus for alle studentene og ikke basert på ekstra inntekt for enkelte linjeforeninger.*

1. **Hvordan har samarbeidet med engasjertmiljøet vært? Hva har funket og hva har ikke funket?**

*Jeg følere samarbeidet med det engasjertmiljøet har fungert bra, vi har vært tett tilstede for å orientere og fått tilbakemeldinger rundt tanker som har blitt tatt opp. Vi valgte å gi alle linjeforeninger og studentorganisasjoner tilknyttet UIS muligheten til gratis standplass under fadderuken, da fadderstyret mente at fadderfestivalen er en for alle, alle for en.   
Men hadde man gjort samme som tidligere år, så ville man kunne innhente inntekter fra engasjertmiljøet da dem måtte betale for sin standplass. Dette er noe fadderstyret og faddersjef for 2019 eventuelt må ta høyder for.*

1. **Hvilken perioder har Organisasjonskonsulenten styrt kontoen til Fadder og hvilken perioder har leder av Fadder styrt kontoen?**

*Organisasjonskonsulenten styrte kontoen til StOr Fadder fra jeg tok over stillingen som faddersjef 01.10.2017 etter dette var det StOr leder som hadde styringsretten til StOr og fadder sin konto i SR-bank. Leder av fadder har kun hatt innsynsrett til kontoen etter Mai 2018.*

*Som leder av fadder har jeg aldri styrt kontoen til fadder.*

1. **Har Eventi AS holdt deg informert hele tiden om hvor mye alt du bestilte kom til å koste?**

*Vi i fadder og Eventi As hadde ved flere anledninger koordineringsmøter rundt fadderfestivalen og tankene rundt hvordan festivalen skulle bli. Vi informerte Eventi AS hele tiden hvor mye vi hadde til rådighet i budsjettet for hva vi kunne bruke på festivalen. 1.000.000,- NOK til telt og scene, + 100.000,- NOK på alkoholfri området og 200.000,- NOK på verdensrekordforsøket.   
Uken før selve fadderuken, kom Eventi AS opp med behov for rigge personell, rydde personell osv som ikke var tatt med i beregningen fra fadder sin side. Dette resulterte i at vi inngikk en ”deal” med ledelsen trappetårnet om å splitte kostnadene rundt disse behov. Dette hadde en kostnad på rundt 109.000,- NOK. Grunnen til dette var at vi fadder ikke fikk inn nok frivillige til fadderuken, som da resulterte i en uforutsett utgift som vi da ikke hadde tatt høyder for.*

1. **Ble det gjennomført anbudsrunde på sikkerhet, profileringsartikler/t-skjorter, infrastruktur og alkoholservering før du signerte 3års kontrakter med 3 selskaper? Kan du si hvilken aktører som sendte in tilbud og hvorfor de du valgte var bedre?**

*Formelt ble det ikke sendt ut noen anbud på runde til aktører. Jeg valgte å forhøre meg med flere aktører for å finne den billigste prisen på dem store innkjøpene som T-skjorte, sikkerhet.   
Ut i fra flere e-poster så var Blest AS den billigste aktøren for fadder 2018, fadder har tidligere brukt Promo1. Pris forskjellene mellom flere aktører var mellom 5 – 10 kr. Dette gjorde at vi gikk for det billigste valget for fadder.*

*Sikkerhetsaktøren så spurte vi to aktører, Doorman som er et underselskap av Eventi AS og PSS Securitas. Doorman er brukt av fadder ved flere år og når vi undersøkte prisen opp mot en konkurrent så var PSS Securitas mye billigere per time / per vekter.   
  
Grunnen til at vi laget 3 års kontrakter var på bakgrunn at fadder skulle få en forutsigbarhet i framtiden, med billigere tjenester, utstyr og sponsorpenger som kunne komme til gode for fremtidige fadderstyrer.   
  
PSS Securitas gir* ***20.000,-*** *NOK vært år i 3 års perioden.*

*Blest AS gir* ***37.500,-*** *NOK vært år i 3 års perioden.*

*Tappetårnet gir forutsigbarhet da dem deler 1/3 av sikkerhetsregningen.   
  
Men velger fadderstyret å bryte kontraktene så vil ikke sponsorpengene bli utbetalt.*

1. Det er flere utgiftsposter som er langt over budsjettert, noe som vil si at underskuddet uansett ville vært der om inntektene hadde kommet inn som ønsket. Hva er grunnen til at følgende poster har høyre utgifter: T-skjorter, fadderlandsbyen og underholdning?

***T-skjorter:***

*Den ekstra utgiften vedrørende T-skjorter kommer som følge av salg til VID og internasjonale studenter. Disse er budsjettert for som inntektspost, men av en feil, ikke opplyst til parlamentet som en kostand. Det beklager vi, men var en forglemmelse når det gjelder vid, mens en endring i programmet fra skolen sin side når det gjelder internasjonale studenter som var nytt av året at de skulle inkluderes i årets fadderfestival.* ***Fadderlandsbyen:***

*Var budsjettert med 1.000.000,- NOK, 200.000,- til frokostbordet og 100.000,- til Alkoholfrie arrangementer. Det totale beløpet fra Eventi AS var på 1.301.008,- Som nevnt tidligere så ble flere av postene som skulle fordeles under frokost og alkoholfrie arrangementer er ikke gjort og dermed ser man alt ble ført under telt og rigg fadderlandsby. Men vi hadde en uforutsett utgift som nevnt tidligere på personell / rigg / frivillige som ble ca 109.000,- som ble delt mellom fadder og tappetårnet. Dette var fordi vi ikke klarte å stille med nok personell til uken. Vi hadde også forventet at DDE , hoved artisten mandag skulle ha med eget rigg til scenen altså utstyret som skulle brukes, dette var også en kostnad som man ikke hadde tatt høyder for i budsjettet men en kostnad eventi as måtte fakturere oss på scene rigg utenom det faste vi hadde som avtale.*

***Underholdning:***

*Vi hadde noen anledninger der raider til artister ble noe høyere en først beregnet som ikke var tatt hensyn til. Dette gjeldte DDE, da dem kom inn med privatfly til Stavanger, og Crewet ble sendt ned noen dager i forveien. Vi fikk vell en etter faktura fra RaiRai på rundt 30.000kr. Det var også tilfelle av noen endringer på flyreiser av artister.*

1. **Tar du, som leder av fadder 2018, ansvar for de feil og konsekvensene de førte til under fadderfestivalen 2018?**
   1. **Hvis nei, hvorfor?**

*Jeg mener fadder har blitt framstilt som om alt vi har gjort er feil, tatt i betraktning at vi hadde fått inn alle inntektene til organisasjonen fadder som var beregnet i budsjettet. Hadde vi totalt gått i minus rundt 250.000 kr, som kan forklares til utforutsett utgift som refereres til gressmatten, raidere til artister og frivillige til rydding og rigging som jeg også nevner tidligere så er det poster som har blitt noe høyere på bakgrunn av investeringer og tildeles dårlig kontroll og oppfølging som igjen er noe vanskelig når man tar avgjørelser i uken før og i fadderuken for å kunne gjennomføre driften av festivalen.*

*Men ja jeg velger å ta ansvar for handlingene fadder har gjort, men stiller meg ikke personlig økonomisk ansvarlig.*

1. **Det ble tidlig stilt spørsmål til fadder 2018s bruk av penger tidlig. Ny pc, flere dyre skjermer, og dyre klær til styret. Når slike ting ble advart mot, hvordan kunne du da fortsette med slik pengebruk?**

*Fadder hadde et sårt behov for å få oppgradert data utstyret på kontoret, dette var noe vi tok opp med StOr organisasjonen og org. Kons det resulterte i at vi tok til innkjøp av pc skjermer og ny pc.   
Fadderstyret brukte ikke noe mere en hva tidligere styre hadde brukt på fadderklær, Blest AS ga fadderstyret et godt tilbud som resulterte i billige Helly Hansen jakker og 2 stk – t skjorter og 2 stk pique skjorter til hver og en i fadderstyret, vi var 10 stk i fadderstyret 2018 kontra 8 stk i 2017 så noen kroner mere ble det for fadderstyret 2018.   
  
Mot sommeren ble det investert i noen billige gensere som hadde trykkfeil og resulterte i at vi fikk disse for svært redusert pris.   
  
Dette var investeringer fadder gjorde som resulterer i flere år med god it utstyr for framtidige fadderstyrer sånn som f.esk iZettle ble brukt i år for å minimere cash som ikke blir registrert.   
  
Om dette var feil å gjøre, så er dette utstyr som fadder kan selge for å få kapital inn til organisasjonen.*

1. **Var IT avdelingen kontaktet vedrørende behovet for nye maskiner?**
   1. **Hvis ja, hvilket svar fikk du?**
   2. **Hvis nei, hvorfor ikke?**

*Ja IT avdelingen var kontaktet vedrørende behovet for ny datamaskin, Dette ble en diskusjon mellom Org kons og IT og UiS. Hva som ble sagt og hva som ble gjort vet jeg ikke noe om annet enn at Org. Kons fikk ordnet ny pc til fadder.*

1. **Hvem mener du, oppriktig, at står til ansvar for underskuddet?**

*Jeg mener organisasjonen står ansvarlig for underskuddet. Man kan ikke stille faddersjef eller fadderstyret som økonomis ansvarlig for et underskudd. Det vil da også si om fadder går ved eventuelt overskudd er det faddersjefen og fadderstyret som da får dette som en bonus? Hadde fadderfestivalen vært en festival som et AS selskap så hadde man solgt alt av eiendeler og verdier i selskapet, før man gikk konkurs.*

*Men ja jeg velger å ta ansvar for handlingene fadder har gjort, men stiller meg ikke personlig økonomisk ansvarlig.*

*Under punkt 2.4 Fadder i Økonomireglement fra 06.11.2013 som jeg har forholdt meg til, så refereres det også til at Org.kons er økonomiansvarlig for Fadder, noe i dette tilfelle har vært vanskelig da organisasjonen ikke har hatt en Org.kons.*

1. **Ble det foretatt en skikkelig økonomisk risikovurdering da man valgte å utvide fadderområdet?**

*Det ble aldri gjennomført en økonomisk risikovurdering rundt valget å utvide fadderområdet, Det var aldri tanken at det alkoholfrie området skulle koste oss noe mere en det man hadde budsjettert under posten alkoholfrie arrangementer. Kostnaden å bruke fotballbanen som var tilknyttet fadderområdet kostet ingenting å leie, bare oppsett av eksterne telt som var allerede tatt høyder for under denne aktuelle posten.*